L 8/24 Jurnalul Oficial al Uniunii Europene 13.1.2009 DECIZIA COMISIEI din 19 decembrie 2008 de respingere a unei cereri de înregistrare în Registrul denumirilor de origine protejate și al indicațiilor geografice protejate prevăzut de Regulamentul (CE) nr. 510/2006 al Consiliului (DZiugas) (IGP) [notificată cu numărul C(2008) 8423] (Numai textul în limba lituaniană este autentic) (2009/15/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 510/2006 al Consiliului din 20 martie 2006 privind protecţia indicațiilor geografice şi a denumirilor de origine ale produselor agricole şi alimentare (!), în special articolul 6 alineatul (2) al doilea paragraf, întrucât: () În temeiul articolului 6 alineatul (1) din Regulamentul (CE) nr. 510/2006 şi în conformitate cu articolul 17 alineatul (2) din respectivul regulament, Comisia a examinat cererea de înregistrare a denumirii „Dziugas” ca indicație de origine protejată pentru o varietate de brânză, depusă de Lituania și primită la 15 iunie 2005. Ca răspuns la solicitările Comisiei, Lituania a furnizat o nouă versiune a caietului de sarcini, un rezumat și informații suplimentare, primite la 3 iulie 2006, 5 decembrie 2006 și, respectiv, 3 septembrie 2008. Comisia a cerut, între altele, clarificări privind natura legăturii dintre caracteristicile produsului pentru care se solicită înregistrarea și originea sa geografică specifică. În urma examinării materialului conținut în cererea depusă de Lituania, Comisia a observat că, în ceea ce priveşte calitatea sau caracteristicile specifice ale brânzei, acestea se datorează metodei de producție şi nu pot fi atribuite originii geografice. În caietul de sarcini se afirmă că legătura dintre brânza „DZiugas” și aria sa de producție se exprimă prin intermediul metodei specifice de producție, care conferă acestei varietăți de brânză carac- teristici fizice, chimice şi organoleptice care nu se regăsesc la alte brânzeturi. În caietul de sarcini se susține, în plus, că metoda de producţie a brânzei () JO L 93, 31.3.2006, p. 12. (7) „D7iugas” determină conținutul mai ridicat de magneziu și calciu al acesteia, precum și caracteristicile sale orga- noleptice specifice, respectiv culoarea galben pal cu nuanțe cenușii și gustul proaspăt. În lipsa unei legături între aceşti factori și originea geografică, cererea nu înde- plineşte criteriile de bază pentru înregistrarea unei indicații geografice protejate. Prin urmare, nu a fost demonstrată o legătură în sensul articolului 2 alineatul (1) litera (b) a doua liniuță din Regulamentul (CE) nr. 510/2006. Având în vedere cele de mai sus, cererea de înregistrare a denumirii „Dziugas” ca indicație geografică protejată trebuie respinsă. Măsura prevăzută în prezenta decizie este conformă cu avizul Comitetului  permanent pentru indicațiile geografice și denumirile de origine protejate, ADOPTĂ PREZENTA DECIZIE: Articolul 1 Se respinge cererea de înregistrare a denumirii „Dziugas”. Articolul 2 Prezenta decizie se adresează Republicii Lituania. Adoptată la Bruxelles, 19 decembrie 2008. Pentru Comisie Mariann FISCHER BOEL Membru al Comisiei